པར་གདབ།།མཆོད་རྟེན་སྐུ་ཚད་ལ་དཔགས་པའི།།རེ་ཁཱ་གྲུ་བཞི་ཁམ་འཆུས་པར།།ཆ།

།ཆེན་བཅུ་རུ་བགོས་པ་ཡི།།རེ་རེའང་ཆ་བྲན་བཞི་བཞིར་དབྱེ།།མབྲན་བཞི་བཅུ་ཐམ་པ་འབྱུང་།།བུམ་པ་མན་གྱི་ཐིག་ཡིན་ནོ།།དེ་སྟེང་བྲེ་ཆོས་ཏོག་ལ་སོགས།།བྱ་ཕྱིར་ཚངས་པའི་གཡས་དང་གཡོན།།ཆ་ཆེན་རེ་རེ་བསྐྱེད་པ་ཡི།།དཔངས་སུ
ཆ་ཆེན་ན་ཕྱེད་དང་བདུན།།ཀུན་ཀྱང་ཆ་ཕྲན་བཞི་བཞིར་དབྱེ།།དེ་ནས་བྲི་ཐིག་ལ་མཚོན་ན།།རེ་ཁཱས་དབྱེ་བ་འདི་ལྟ་སྟེ།།དང་པོ་ས་འཛིན་དཔངས་ལ་གསུམ།།ཞིང་དུ་ཚངས་ཐིག་གཡས་གཡོན་དུ།།ཆ་ཕྲན་ཉི་ཤུ་ཉི་ཤུའོ།།ཐེམ་སྐས་གཉིས་ལ་
དཔངས་རེ་རེ།།ཞིང་དུ་བཅུ་བདུན་བཅོ་ལྔ་དོར།།སེང་ཁྲི་དཔངས་བརྒྱད་ཞིང་བཅུ་གསུམ།།བ་གམ་འཛིན་བྱེད་གཉིས་པོ་ནི།།དབངས་སུ་ཆ་ཕྲན་རེ་རེ་ལ།།ཞིང་ཕྱེད་བཅུ་བཞི་བཅུ་བཞིའོ།།བ་གམ་དཔངས་གཉིས་ཞིང་བཅོ་ལྔ།།དགེ་བཅུ་དཔངས་གཅིག
ཞིང་བཅུ་གསུམ།།བང་རིམ་བཞི་པོ་མས་ཡང་རིམ།།དཔངས་སུ་ཆ་ཕྲན་གཉིས་གཉིས་ལ།།ཞིང་དུ་ཉི་མ་དྲག་པོ་དང་།།ཕྱོགས་དང་སྲིན་པོ་ཕྱེད་ཆའི་ཚད།།བུམ་གདན་དཔངས་གཅིག་ཞིང་ཕྱེད་དགུ།།མཛེས་ཆའི་དབང་གིས་
པདྨའི་དབྱིབས།།བྱེད་ན་ལྟག་སྤྲོད་ཚུལ་དུ་བྱ།།བུམ་དཔངས་ཆ་ཕྲན་བཅུ་གསུམ་ལ།།རྩ་བའི་ཞིང་ལ་ཆ་ཆུང་བརྒྱད།།གྱེན་དུ་ཇེ་འཕེལ་ཆ་ཕྲན་བཅུའི།།མཚམས་ནས་ལྡིར་གྱི་ཞིང་ཚད་ལ།།ཆ་ཕྲན་བཅུ་ཐམ་བཅུ་ཐམ་མོ།།
བུམ་སྟོང་གྱེ་ན་ཞུམ་ཆ་ཕྲན་གསུམ།།བུམ་པའི་སྟེང་རྒྱ་ཆ་ཕྲན་བརྒྱད།བུམ་པའི་སླད་ནས་ཡང་ངེ་འཕེལ་དང་ཞིང་ཆེས་ནས་བུམ་པ་གཉིས་ཀྱི་མཚམ་འཐིག་གིསས་དང་རྟ་འུབུའི་ཟུང་ཐོན་པའི་བཅན་པཔས་རང་མི་བྱེད་པར་མ་གྲངས་འཁྲིགས་པ་ལ་ཟུང་བར་རྫིར་སྟབས་སུ་བྱས་པས་དུ་་དཀྱིངས

ལེགས་པར་འོང་།།དེ་ནས་བྲེ་མགུལ་དཔངས་ཚད་ལ།།ཆ་ཆུང་ཕྱེད་གཉིས་ཞེང་ལ་གཉིས།།བྲེ་སྟན་དཔངས་ལ་ཆ་ཕྲན་ཕྱེད།ཞིང་དུ་ཕྱེད་དང་གསུམ་ཡིན་ལ།།བྲེ་དངོས་དཔངས་ལ་ཆ་ཕྲན་གཉིས།།ཞེང་དུ
ཆ་ཕྲན་གསུམ་གསུམ་མོ།།གདུགས་འདེགས་དཔངས་ལ་ཆ་ཆུང་གཅིག།ཞིང་དུ་རྩ་བར་ཆ་ཆུང་ངོ་།།རྩེ་མོར་ཆ་ཆུང་ཕྱེད་དང་གསུམ།།མདྨའི་དབྱིབས་དོད་མཛེས་པར་བྱ།།དེ་སྟེང་ཆོས་ཀྱི་འཁོར་ལོ་
ནི།།འོག་གཞི་གདུགས་འདེགས་པདྨའི་སྟེང་།།ཚངས་ཐིག་གཡས་གཡོན་ཆ་ཕྲན་གསུམ།།དཔངས་ལ་ཆ་ཕྲ་ན་བཅུ་གསུམ་པའི།།རྩེ་མོའི་ཞིང་ཚད་ཆ་ཕྲན་རེའི།།མཚམས་སུ་ཡས་མས་ཐིག་བཟུང་
ནས།།བཏབ་པས་ཆོས་འཁོར་ཕྱི་དབྱིབས་འགྲུབ།།དེ་ལས་ཆ་ཕྲན་བཞི་ཆ་གཅིགནང་དུ་སྟོད་སྨན་མཉམ་པར་བསྐུམ།།བཏབ་པས་མོ་འཁོར་བར་ཉག་རྟོགས།།དེ་ནས་ཆོས་འཁོར་དང་ངས་ཚད
ནི།།།བཅུ་གསུམ་རེ་རེའི་སྟེང་དུ་ཡང་།།རང་རང་བཞི་ཆའི་སྒོས་ཐིག་གདབ།།ཆ་གསུམ་གདུགས་སམ་ཕོ་འཁོར་དང་།།ཆ་གཅིག་མོ་འཁོར་དག་ཏུ་བཞེད།།དེ་སྟེང་ཐུགས་རྗེ་མདོ་གཟུངས་ནི།།།
རྩ་བའི་ཞེང་ནི་གཡས་གཡོན་དུ།།གསུམ་ཆས་དམན་པའི་ཆ་ཕྲན་རེ།།དཔངས་སུ་ཆ་ཕྲན་གཅིག་གཡེལ་བའི།།སྟེང་རྒྱ་ཆ་ཕྲན་རེ་རེ་ནི།།ཚངས་པའི་གཡས་གཡོན་དག་ཏུའོ།།དབྱིབས་ནི་ཨུཏྤལ་

ཁ་ཕྱེ་བཞིན།།བརྒྱད་དང་བཅུ་དྲུག་སུལ་ལྡན་བྱ།།གདུགས་དཔངས་ཆ་ཆུང་ཕྱེད་གྱེན་འཕགས།།འབྲེལ་བའི་ཤམ་བུའམ་ཟ་ར་ཚགས།།ཆ་ཕྲན་གཅིག་སྟེ་ཁྱོན་བྱེད
གཉིས།།སྟེང་རྒྱ་ཆ་ཕྲན་ཕྱེད་གཉིས་ལ།།ཟུར་དུ་འཕྱང་བའི་ཤང་ཁའི་རྒྱ།།ཆ་ཕྲན་བཞི་རེ་དྲ་བ་དང་།།རྔ་ཕྱེད་སོགས་ཀྱིས་མཛེས་པར་བྱ།།གདུགས་ཁེབས་ཆ་ཕྲན་གཅིག་གི་དཔངས།།རྩ
བ་གདུགས་དང་ལྟག་ལྷག་སྤྲོད་མཚོན།སྤྲོད་མཉམ།།སྟེང་རྒྱ་ཆ་ཕྲན་གསུམ་དུ་གཡེལ།།ཟླ་ཕྱེད་དཔངས་ལ་ཆ་ཕྱེད་གཉིས།།རྩེ་གཉིས་བགྲོད་པ་ཚངས་ཐིག་ནས།།གཡས་གཡོན་ཆ་ཕྲན་གཉིས
སུསུ་དོར།།ཉི་མ་ཟླུམ་འཁོར་ཆ་ཕྱེད་གསུམ།།ཏོག་རྒྱ་ཆ་ཕྲན་གཅིག་ཉིད་ལ།།དཔངས་སུ་ཕྱེད་གཉིས་ཕྱུར་བུར་བྱ།།ཀུན་ལ་ཚོན་ཐོབ་བཤད་ན་ཡང་།།མཚན་གྱིས་རྣམ་པར་གསལ་བར་
བསྟན།།དེ་ལྟར་བྱང་ཆུབ་ཆེན་པོའམ།།བདུད་འདུལ་མཆོད་རྟེན་ཞེས་གྲགས་པ།།གཟུགས་ཅན་སྙིང་པོ་ལ་སོགས་པས།།ཐུབ་དབང་བྱང་ཆུབ་ཤིང་དྲུང་དེར།།མངོན་པར་སངས་རྒྱས་དུས
སུ་བཞེངས།།ཆ་ཚད་འདི་ཡིས་གཞི་བཟུང་ལ།།གཞན་རྣམས་བདུན་པོའི་རྣམ་འགྱུར་ནི།།པདྨ་སྤུངས་པར་གྲགས་པའམ།།བདེ་གཤེགས་འབྱུང་བའི་མཆོད་རྟེན་ནི།།བང་རིམ་བཞི་

པོ་ཟླུམ་པོ་ལ།།པདྨ་དང་ནི་འཁོར་ལོས་སྤྲས།།སེར་སྦྱར་བཀྲ་ཤིས་ལུལླིའི་ཚལ།།བལྟམས་ཚེ་ཟས་གཙང་སོགས་ཀྱིས་བཞེངས།༡།ཆོས་འཁོར་བཀྲ་ཤིས་སྒོ་མང་ནི།།བང་རིམ་བཞི་པའི་དབུས་དག་ཏུ།།རང་རང་སུམ་ཆའི་
གློ་འབུར་ལ།།ཕྱོགས་རེ་སྒོ་ནི་བཞི་བཞིའམ།།བརྒྱད་དང་བཅུ་གཉིས་བཅུ་དྲུག་ཏུ།།བྱེད་པ་བདེན་བཞི་རྣམ་ཐར་བརྒྱད།།རྟེན་འབྲེལ་བཅུ་གཉིས་སྟོང་པ་ཉིད།།བཅུ་དྲུག་མཚོན་པ་ལྔ་སྡེ་ཡིས།།གྲོང་ཁྱེར་ཝཱ་རཱ་ན་སི་དེར།།ཐུབ
པས་ཆོས་འཁོར་བསྐོར་ཚེ་བཞེངས།༡།ཆོ་འཕྲུལ་ཆེན་པོའི་མཆོད་རྟེན་ནི།།བང་རིམ་བཞི་པོ་རང་རང་གི།སུམ་ཆའི་དབུས་མ་འབུར་དུ་དོད།།མུ་སྟེགས་ཕ་མ་པར་མཛད་པའི་ཚེ།།གཉེན་ཡོད་ཛཱ་ཏའི་ཚལ་ཆེན་པོར།།ལི་ཙཱ་བྱི་ཡིས་བཞེངས་
པའོ།༈།ལྷ་བབ་མཆོད་རྟེན་ཞེས་གྲགས་པར།།བང་རིམ་བཞི་པོ་རང་རང་གི།སུམ་ཆ་གློ་འབུར་གྱི་ས་བརྒྱན་པའི།།དབུས་ན་ཐེམ་སྐས་བྱས་པའོ།།ལྷ་གནས་ཡུམ་ལ་ཆོས་གསུངས་ཤིང་།།དབྱར་གནས་སྔ་དྲོ་དགག
དབྱེ་མཛད།།ཕྱི་དྲོ་མི་ཡུལ་གསལ་ལྡན་དུ།།བབས་ཚེ་དེ་དག་རྣམས་ཀྱིས་བཞེངས།༣།དགེ་འདུན་དབྱེན་འདུམས་མཆོད་རྟེན་ནི།།བང་རིམ་བཞི་པོའི་ཟུར་བཞི་ནས།།མཉམ་པར་བཅད་པས་ཟུར་བརྒྱད་དང་།།ལོག་བརྒྱད་
མཛེས་པ་ལྟས་སྦྱིན་གྱིས།།དགེ་འདུན་དབྱེན་བྱས་མཆོག་ཟུང་གིས།།བསྡུམས་ཚེ་འོད་མའི་ཚལ་གྱི་གྲོང་།།མ་གཱ་དྷཱ་པས་བཞེངས་པར་གྲགས།།མྱ་ངན་འདས་པའི་མཆོད་རྟེན་ནི།།སྤྲོས་པ་དབྱིངས་སུ་ཞི་བའི་བརྡར།།

བང་རིམ་བཞི་པོ་སྤངས་བྱས་ཏེ།།རྨང་དགེའི་སྟེང་དུ་བུམ་གདན་བཞག།འོན་ཀྱང་བང་རིམ་བཞི་པོའི་དཔངས།།བུམ་པ་དང་ནི་ཆོས་འཁོར་ལ།།ན་སྤར་ལུས་ཚད་མཉམ།
བྱས་ན།།དཔྱད་བཟོད་དོན་དུ་མི་འགལ་བར།།ཀློང་ཆེན་ནམ་མཁའི་རྣལ་འབྱོར་སྨྲ།།གྱད་ཡུལ་གྲོང་ཁྱེར་རྩ་ཅན་དུ།།མྱ་ངན་འདས་ཆོ་གྱད་ཀྱིས་བཞེངས།།དེ་བཞིན་གཤེགས་པའི་རྣམ་པའི་མཆོད་རྟེན་
ལ་ཆོས་འཁོར་ཉུང་མཐའ་བཅུ་གསུམ་དུ་བཞག་པ་ཡིན་གྱི།གཞན་ནི་ཅི་མང་བ་ཐོབ་པར་བཤད་པ་བཞིན།མི་འགྱུར་ལྷུན་གྱིས་གྲུབ་པའི་ཕྱོགས་བཞིའི་མཆོད་རྟེན་ལའང་དེ་ལྟར་དུ་སྡང་བ།བྱེ་བྲག་ཏུ་འདིར་ནི་འདུལ་བ་ལུང་གི་དོན་འོག་ཏུ་
འཆད་ལ་ཐག་པའི་ལུང་གིས་མི་གནོད་པར་ཞིང་འདིའི་མཛད་པ་བརྟུལ་བ་ལྟར་སྣང་ཡང་དོན་ལ་ཞིང་ཁམས་དཔག་ཏུ་མེད་པ་ཉིད་དུ།སངས་རྒྱས་མྱ་ངན་ཡོངས་པ་འདའ།།ཆོས་ཀྱང་ནུབ་པར་མི་འགྱུར་ཏེ།།ཞེས་པ་ལྟར་ཆོས་ཀྱི་འཁོར་ལོ་བསམ
ཀྱིས་མི་ཁྱབ་པ་བསྐོར་བའི་དུས་ཡིན་པའི་ང་སྟོན་ཕྱིར་སྟོང་པ་ཉིད་བཅུ་དྲུག་མཚོན་པའི་ཆོས་ཀྱི་འཁོར་ལོ་བྱའོ།།།སྐུ་ཚེ་བྱིན་བརླབས་མཆོད་རྟེན་ནི།།རྨང་རྟེན་ཟླུམ་མོར་བྱས་པའི་སྟེང་།།བང་རིམ་བཞི་པོ་གསུམ་ལ་བ
ཀུན་ཀྱང་ཟླུམ་པོར་བྱས་པ་ལ།།རང་རང་སུམ་ཆའི་ཁ་བད་མཛེས།།བུམ་ནང་གཙུག་ཏོར་རྣམ་རྒྱལ་བཞུགས།།རྣམ་རྒྱལ་མཆོད་རྟེན་ཞེས་ཀྱང་གྲགས།།ཡངས་པ་ཅན་དུ་ཙུནྡའི་ངོར།།སྐུ་ཚེ་ཟླ་བ་གསུམ

བསྲིངས་ཚེ།།གྲོང་ཁྱེར་དེའམ་ཁ་ཅིག་ཏུ།།ལྷ་ཡིས་བརྩིགས་པ་དག་ཏུ་འདོད།།དེ་ལྟར་མཆོད་རྟེན་རྣམ་གཞག་ལ།།ཟླུམ་པོའི་དབྱིབས་སུ་བྱས་པ་ཀུན།།སྤྲོས་པའི་མཚན་མ་ཉེར་ཞིའི་དོན།།
གྲུ་བཞིའི་དབྱིབས་སུ་བྱས་པ་ནི།།སྤངས་རྟོགས་ཡོན་ཏན་རྫོགས་པའི་བརྡ།།དགེ་བཅུ་ཐར་པའི་རྨང་རྟེན་ཡིན།།བང་རིམ་བཞི་པོ་རིམ་པ་བཞིན།།དྲན་པ་ཉེར་གཞག་ཡང་དག་སྤོང་།།རྫུ་
འཕྲུལ་རྐང་པ་དབང་པོ་ལྔ།།བུམ་ལྡན་སྟོབས་ལྔ་བུམ་པ་ནི།།བྱང་ཆུབ་ཡན་ལག་བདུན་དུ་མཚོན།།བྲེ་ནི་འཕགས་ལམ་ཡན་ལག་བརྒྱད།།ཤེས་བཅུ་སྟོབས་བཅུ་མ་འདྲེས་པའི།།དྲན་
པ་ཉེར་གཞག་གསུམ་རིམ་བཞིན།།སྲོག་ཤིང་འཁོར་ལོ་བཅུ་གསུམ་མཚོན།།ཐུགས་རྗེས་སྐྱོབ་པ་ཆར་ཁེབས་གདུགས།།ཉི་ཟླ་འཇིག་རྟེན་མུན་སེལ་འད།།ཏོག་ནི་འཀྲན་ཟླ་བྲལ་བའི་རྟགས།།
བབརྡ་དོན་མཚུངས་པར་མདོ་རྒྱུད་ནས།།གསུངས་པ་བཞིན་དུ་མཁས་པས་དཔྱད།།རྒྱུ་ནི་རབ་ལ་རིན་པོ་ཆེ།།འབྲིང་དུ་སྨན་སྤོས་ཤིང་ལ་སོགས།།ཐ་མས་རྡོ་ཇི་ལྟར་ཡང་།།ཆེ་བ་དཔག་ཚད་རྒྱང
གྲགས་ནས།།ཆུང་ཚད་སྐྱུ་རུ་བཅོམ་པར།།སྡིག་དང་མ་འདྲེས་བརྩོན་པས་བཞེངས།།ཆ་ཚད་གཟུངས་དང་རབ་གནས་སོགས།།ནན་ཏན་འབད་པའི་བསོད་ནམས་ནི།།མདོ་སྙིང་རྗེ་ར་དཀ

རྒྱུད་ཀུན་ནས་རྒྱ་ཆེར་གསུངས།།དེ་ལྟར་བདེ་བར་གཤེགས་པའི་རྣམ་པ་ཐམས་ཅད་པའི་མཆོད་རྟེན་བཤད་ནས་ཞར་ལ་ཐེག་པ་སོ་སོའི་གང་ཟག་དང་བསྟན་པའི་མཆོད་རྟེན
གྱི་རང་བཞིན་བསྟན་ནས་བླང་དོར་གྱི་གནས་གསལ་བར་བྱ་བ་ནི།འདུལ་བ་ལུང་ལས།སྔོན་འཕགས་པ་ཤཱ་རིའི་བུའི་རིང་བསྲེལ་རྣམས་ཁྱིམ་བདག་མགོན་མེད་ཟས་སྦྱིན་གྱིས་ཁྱེར་ཏེ།རང་གི་
ཁྱིམ་གྱི་ནང་གི་མཆོག་མཐོན་པོ་ཞིག་ཏུ་བཞག་སྟེ།དེ་ལ་མཆོད་པ་དང་།སྐྱེ་བོའི་ཚོགས་ཆེན་པོ་གཞན་རྣམས་ཀྱིས་ཀྱང་དེང་སོང་སྟེ་མཆོད་དོ།།དུས་རེ་ཞིག་ཁྱིམ་བདག་རི་བོར་ཞིག་ཏུ་བྱ་བ་ཅུང་
ཟད་ཅིག་ལ་སྒོ་བཅད་དེ་སོང་བ་དང་།སྐྱེ་བོའི་ཚོགས་རྣམས་ཀྱིས་མཆོད་པ་བྱ་བ་མ་བྱུང་བར་བདག་ཅག་གི་བསོད་ནམས་ཀྱི་བར་ཆད་བྱས་སོ་ཞེས་འཕྱ་བ་དེ་ཁྱིམ་བདག་གིས་ཐོས་ནས་བཅོམ་ལྡན་འདས་ལ
བདག་གིས་ཤཱ་རིའི་བུའི་མཆོད་རྟེན་ཕྱོགས་སྣ་སྤེལ་ཅན་ཞིག་ཏུ་བགྱིས་ལ་མཆོད་པ་བགྱིད་དུ་སྩོལ་ཅིག།བཀའ་སྩལ་པ།གནང་གིས་གྱིས་ཤིག།ཇི་ལྟར་བྱ་བ་མི་ཤེས་ནས་ཞུས་པ།བཀའ་
སྩལ་པ།རིམ་གྱིས་བང་རིམ་བཞི་བྱས་ལ་དེ་ནས་བུམ་རྟེན་བྱའོ།།དེ་ནས་བུམ་པ་དང་།ཟེ་དང་།ཐོག་ཤིང་དང་།གདུགས་གཅིག་དང་

གཉིས་དང་།གསུམ་དང་།བཞི་བྱ་བ་ནས་བཅུ་གསུམ་གྱི་བར་བྱ་ཞིང་ཆར་ཁེབས་དག་ཀྱང་གཞག་པར་བྱའོ།།བཅོམ་ལྡན་འདས་ཀྱི་མཆོད་རྟེན་དེ་ལྟ་བུ་བྱའོ་གསུངས་པ་དང་།དེས་ཅི་འཕགས་པ
ཤཱ་རིའི་བུ་འབའ་ཞིག་ལ་མཆོད་རྟེན་དེ་ལྟ་བུ་བྱའམ།འོན་ཏེ་འཕགས་པ་ཐམས་ཅད་ལ་བྱ་མི་ཤེས་ནས།སྐབས་དེར་བཅོམ་ལྡན་འདས་ལ་དགེ་སློང་དེ་དག་གིས་གསོལ་པ།བཀའ་སྩལ་པ།ཁྱིམ་
བབདག་རེ་ཞིག་དེ་བཞིན་གཤེགས་པའི་མཆོད་རྟེན་ནི་རྣམ་པ་ཐམས་ཅད་རྫོགས་པར་བྱའོ།།རང་སངས་རྒྱས་ཀྱི་ནི་ཆར་ཁེབས་མི་གཞག་པར་བྱའོ།།དགྲ་བཅོམ་པ་ནི་གདུགས་བཞིའོ།།ཕྱིར་མི་འོང་བ།
ནི་གདུགས་གསུམ་མོ།།ཕྱིར་འོང་བ་ནི་གཉིས་སོ།།རྒྱུན་དུ་ཞུགས་པ་ནི་གཅིག་གོ།།སོ་སོ་སྐྱེ་བོ་དགེ་བ་རྣམས་ནི་བྱི་བོར་བྱའོ།།ཞེས་ཆོས་འཁོར་ལ་གདུགས་དང་།གདུགས་ལ་ཆར་ཁེབས་སུ་བཏགས
ནས་མཆོག་དམན་གྱི་རྣམ་པར་བཞག་པའང་ཤེས་དགོས་ལ།གཞན་ཡང་ཉན་ཐོས་ལ་ཆོས་གོས་བཞི་ལྟབ་ཀྱི་སྟེང་དུ་ལྷུང་བཟེད་ཁ་སྒྲུབ་པ་ལ་འཁར་གསིལ་བཙུགས་པ་ལྟ་བུ་དང་།རང་རྒྱལ་ལ་རྨང་གྲུ།
བཞིའི་སྟེང་དུ་ངོས་གྲུ་བཞི་བང་རིམ་ཟླུམ་པོ།བང་རིམ་བཅུ་གཉིས་པ་འཁོར་ལོ་རྩིབས་བརྒྱད་པ་ཅན་དང་།།བྱང་ཆུབ་སེམས་དཔའ་ལ་དཔལ་མགོན་ཀླུ་སྒྲུབ་ཀྱིས།ལྷུང་བཟེད་ཁ་སྒྲུབ་པ་ལྟ་བུ་བིམ་

པའི་ཟླུམ་པོ་དང་།ཁང་བུ་ལྟ་བུ་དང་།རྒྱལ་མཚན་ལྟ་བུའི་མཆོད་རྟེན་བརྒྱད་ལ་སོགས་པའི་རྣམ་གཞག་ཡོད་དེ།དེང་སང་སྙིགས་མའི་དུས་འདིར་སྤངས་རྟོགས་ཀྱི་རྒྱུད་ཚོད
དང་སྦྱར་བའི་བྱེ་བྲག་མི་ཕྱེད་བཞིན་དུ་འཇིག་རྟེན་གྲགས་རྗེས་འབྲེང་བའི་མཆོག་དང་།ཕུལ་དུ་བསོད་ནམས་ཀྱི་མཐུས་རློམ་པ་མཐའ་དག་གིས་གསེར་དངུལ་ལ་སོགས་འབྱོར་སྟོབས་ཀྱི་གྱ་ནོམ་པས་
དེ་བཞིན་གཤེགས་པའི་རྣམ་པ་ཐམས་ཅད་རྫོགས་པའི་མཆོད་རྟེན་དུ་བྱས་ནས་ཐལ་སོལ་དུས་པ་དང་བཅས་པའི་སྣོད་དུ་བྱེད་པ་ནི་འོད་སྲུངས་རྫོགས་བྱེད་ཀྱི་གཏམ་རྒྱུད་དང་རྗེས་སུ་མཐུན་པར་གང་ལ
དམིགས་པ་དེའི་བསོད་ནམས་དང་དགེ་བའི་གེགས་རླབས་པོ་ཆེར་འགྱུར་བའང་ཤེས་པར་བྱའོ།།འོ་ན་གསང་སྔགས་ལྟར་ན་རྡོ་རྗེ་སློབ་དཔོན་ནི་དཀྱིལ་འཁོར་ཐམས་ཅད་ཀྱི་ངོ་བོ་ཡིན་པས་སོ་ཞེ་ན།།
རང་ངོའི་གདུལ་བྱ་འདུལ་བྱེད་ལ་ལྟོས་ན་དེ་ལྟར་ཡིན་པས་གསོལ་བ་ཡང་དེ་ཁོ་ན་ལྟར་འདེབས་དགོས་ལ།རྣམ་པ་ཐམས་ཅད་དུ་དེའི་རྒྱུད་ལ་ཡོད་པའི་སྤངས་རྟོགས་ཀྱི་ན་ཚོད་ལ་དཔྱད་དུ་མེད་ན།འོད
སྲུངས་རྫོགས་བྱེད་ཀྱང་མུ་སྟེགས་རང་ངོན་ཁོ་བའི་ལུགས་ཀྱི་སྤངས་རྟོགས་མཐར་ཕྱིན་པ་ཞིག་ཡིན་པ་ལ་ཅིས་བསྙོན།དེ་ཡང་ཁ་ཅིག་དེ་ལྟ་ན་རྒྱུད་བླ་མ་ལ་སོགས་ནས་ལམ་ལྔའི་ཡོན་ཏན་གྱི་ལམ་

རྟགས་བཤད་པའི་ས་དང་པོའི་ཡོན་ཏན་མངོན་དུ་གྱུར་ཡང་སྲིད་མཐའ་ཙམ་ན་དེང་སང་གི་དུས་ན་འདི་ལྟ་བུ་གནས་མ་ཡིན་ནོ་སྙམས་དུ་དོགས་པ་ཡང་མི་བྱ་སྟེ།བླ་ན་མེད་པའི་ཐེག་པའི་རང་ངོ་ནས་གཞལ་ན
ཐུན་མོང་གི་སྣང་བའི་ལམ་རྟགས་དྲང་དོན་གྱི་བཤད་པ་ཙམ་ཡིན་གྱི།ཏིང་ངེ་འཛིན་གྱི་ངོས་ནས་སྒོམ་ལམ་ནོན་པའི་གང་ཟག་ཅིག་ལ་སྡུང་བའི་རྟགས་ངོས་ནས་གཞིག་ཚེ་ཚོགས་ལམ་ཆེན་པོ་ཡང་ནོན་པར་མི་
འདུག་ནའང་སོ་སོར་རྟོག་པའི་ཤེས་རབ་ཀྱིས་འཁོར་འདས་ཀུན་གྱི་མཚང་རིག་ཅིང་།དབྱིངས་ཀྱི་ཡོན་ཏན་མཐར་ཕྱིན་པ་ལས་ལྷག་པའི་སངས་རྒྱས་གུད་ན་མེད་པས་དེ་ལྟ་བུའི་སྤངས་རྟོགས་ལ་ཚད་གཞག་པར་བྱ
སྟེ།དཔེར་ན་འཛམ་བུའི་གླིང་གི་རྒྱན་དྲུག་མཆོག་གཉིས་དང་།བོད་ཡུལ་གྱི་ཤིང་རྟ་ཆེན་པོ་ཀློང་ཆེན་རབ་འབྱམས་རྒྱལ་བ་གཉིས་པར་གཞག་པ་ལྟ་བུའོ་ཞེས་འདོམས་སོ།།དེ་ལྟར་རྒྱལ་བ་ཀུན་གྱི་ཆོས
སྐུསྐུའི་རྟེན་ཆེན་པོའི་བསྒྲུབ་ཚུལ་རྣམ་པར་གཞག་པ་དང་བཅས་པ་རང་གཞན་གྱི་བསོད་ནམས་གསོག་པའི་སྐད་དུ་ཚེ་རིང་ལྗོངས་བྱང་ཆུབ་ལྗོན་པའི་ཚལ་དུ་རྒྱལ་བ་འོང་མཚན་སྟོང་འབར་གྱི་སྣང་བརྙན་
འབུམ་ཟེར་གཅིག་དང་ལྔ་སྟོང་རྒལ་བས་མཚོན་བླ་ན་མེད་པའི་ནང་གཟུངས་ཀྱིས་ཕྱུང་བུ་ར་བལྟམ་པའི་མཆོད་རྟེན་བྱང་ཆུབ་མཐོང་གྲོལ་བཞེངས་པའི་ཚེ་རྫོགས་ཆེན་པ་མཁྱེན་བརྩེའི་འོད་ཟེར་གྱིས་